Suchinthana/ta-wikipedia huggingface dataset:
பச்சையப்பன்

பச்சையப்பன் ( Pachayappan) ஒரு இந்திய அரசியல்வாதியும், தமிழ்நாட்டின் முன்னாள்  சட்டமன்ற உறுப்பினரும் ஆவார்.இவர் திராவிட முன்னேற்றக் கழகதை சேர்த்தவர். இவர் திராவிட முன்னேற்றக் கழக வேட்பாளராக, 1967 தேர்தலில் சங்கராபுரம் தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
திராவிட முன்னேற்றக் கழக அரசியல்வாதிகள்
4 ஆவது தமிழ்நாடு சட்டமன்ற உறுப்பினர்கள்
சி. ராமசாமி (அரசியல்வாதி)

சி. ராமசாமி ( 	C. Ramaswamy) ஒரு இந்திய அரசியல்வாதியும், தமிழ்நாட்டின் முன்னாள்  சட்டமன்ற உறுப்பினரும் ஆவார்.இவர்  
அனைத்திந்திய திராவிட முன்னேற்றக் கழகதை சேர்த்தவர். இவர்  
அனைத்திந்திய திராவிட முன்னேற்றக் கழக வேட்பாளராக, 1991 தேர்தலில் சங்கராபுரம் தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
இந்திய அரசியல்வாதிகள்
இலலிதா யாதவ்

இலலிதா யாதவ் (Lalita Yadav)(பிறப்பு 22 ஏப்ரல் 1961) இந்தியாவின் மத்தியப் பிரதேச சட்டமன்ற உறுப்பினராக உள்ளார். 2008 மத்திய பிரதேச சட்டமன்றத் தேர்தலில் சதர்பூர் தொகுதியிலிருந்து தேர்ந்தெடுக்கப்பட்டார். இவர் பாரதிய ஜனதாவைச் சேர்ந்தவர்.

ஆரம்பக்கால வாழ்க்கை- 1997-2004 மாவட்டத் தலைவர்- பாஜக மகிலா மோர்ச்சா. தலைவர்- 2000-2004 மாநகர சபை சதர்பூர். 2007-08 உறுப்பினர்- புண்டேல்கண்ட் மேம்பாட்டு ஆணையம் சாகர். 2007 துணைத் தலைவர்- மத்தியப் பிரதேச பாஜக மகிலா மோர்ச்சா      

ஜூன் 2018இல், மழை கடவுள்களைத் திருப்திப்படுத்துவதற்காக இரண்டு தவளைகளுக்கு இடையே திருமண விழாவை இவர் ஏற்பாடு செய்ததாகத் தெரிவிக்கப்பட்டது. இதில் நூற்றுக்கணக்கான மக்கள் கலந்து கொண்டனர். இது மூடநம்பிக்கையை மேலும் ஊக்குவிப்பதாக இருந்தது.

குறிப்புகள் 
https://web.archive.org/web/20120402152614/http://mpvidhansabha.nic.in/aspfiles/13intromla.asp?consno=51
1961 பிறப்புகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
மத்தியப் பிரதேச சட்டமன்ற மகளிர் உறுப்பினர்கள்
அமர்கோசா தேரை

அமர்கோசா தேரை (Amargosa toad) என்பது அனக்சிரசு நெல்சோனி (Anaxyrus nelsoni) எனும் நீர் நில வாழ்வனவாம். இது முன்னர் பபோ நெல்சோனி என அறியப்பட்டது. இது தேரை வகையில் பபோனிடே குடும்பத்தினைச் சார்ந்ததாகும். இது மேற்கு தேரையின் கிளையினமாக ஒரு காலத்தில் கருதப்பட்டது.  இந்த தேரையினம் வாழ்விட இழப்பால் அச்சுறுத்தப்பட்டு ஐ.யூ.சி.என் செம்பட்டியலில் “அருகிய இனம்" என்று வகைப்படுத்தப்படுகிறது.

சொற்பிறப்பியல் 
இந்தச் சிற்றினத்தின் நெல்சோனி என்ற பெயரானது அமெரிக்க இயற்கை ஆர்வலரும் இனவியலாளருமான எட்வர்ட் வில்லியம் நெல்சனை கௌரவப்படுத்தும் விதமாக அமைகிறது .

பரவலும் வாழ்விடமும் 
அமர்கோசா தேரை அமெரிக்க அய்க்கியநாட்டின் நெவாடா, நை கண்ட்ரியின் அமர்கோசா பாலைவனத்தில் உள்ள பாலைவன சோலைப்பகுதியில் மட்டுமே வாழக்கூடியது. இதனுடைய இயற்வாழிடம் சுமார் 16 கிலோ மீட்டர் தூரம் வரை அமர்கோச ஆற்றுப்பகுதியில் ஒயாசிசு பகுதியிலிருந்து சுபிரிங்டேல் மற்றும் பேட்டி வரை அதனுடைய கிளைகளிலும், தனித்துக் காணப்படும் நீரூற்றுகளிலும் காணப்படுகிறது. இது இங்குக் காணப்படும் நீர் நிலைகளில் உள்ள தாவரங்களில் இனப்பெருக்கம் செய்கின்றன.

நிலை 
இயற்கை பாதுகாப்புக்கான சர்வதேச ஒன்றியம் அமர்கோசா தேரையின் நிலையை "ஆபத்தானது" என்று மதிப்பிட்டுள்ளது. மாறுபட்ட மழைப்பொழிவு, வாகனங்களின் பயன்பாடு, மேய்ச்சல் விலங்குகளினால் மிதி படுதல், வெள்ளக் கட்டுப்பாடு மற்றும் வணிக மேம்பாட்டுக்கான ஆழப்படுத்தும் நடவடிக்கைகள் இந்தச் சிற்றினத்திற்கு பாதிப்பினை ஏற்படுத்தும் காரணிகளாகும். இயல்பற்ற இனங்கள் அறிமுகமும் அண்மைக்கால மாறுபட்ட காரணியாக உள்ளது. இந்த மாறுபட்ட இனங்கள் (கெளுத்தி, கடல் நண்டு மற்றும் அமெரிக்க காளை தவளை) இத்தேரையை இரையாக உண்பதால்  எண்ணிக்கை குறைந்து வருவதாக நம்பப்படுகிறது.

ஆபத்தான உயிரினங்கள் சட்டத்தின் கீழ் உள்ளூர் மக்களின் உதவி, பண்ணையாளர்கள் மற்றும் விவசாயிகளால் இப்பகுதியில் அமர்கோசா தேரையினை பாதுகாக்கவும் மீட்டெடுக்கவும் பயனுள்ள நடவடிக்கைகள் எடுக்கப்படுகின்றன.

மேற்கோள்கள்

வெளி இணைப்புகள் 

   
    
 நெவாடா மீன் மற்றும் வனவிலங்கு அலுவலகம்: அமர்கோசா டோட் - அமெரிக்க மீன் மற்றும் வனவிலங்கு சேவையின் வலைத்தளம், நெவாடா அலுவலகம்

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
தவளைகள்
முதுகெலும்பிகள்
அலைன் டெலோன்

அலைன் டெலோன் ஒரு பிரெஞ்சு நடிகர், நவம்பர் 8, 1935 இல் ஸ்கீக்ஸில் பிறந்தார்.

அவர் தனது காலத்தின் மிகவும் பிரபலமான நடிகர்களில் ஒருவர். 60 களில் ஒரு உண்மையான செக்ஸ் ஐகான், அவர் விரைவில் ஒரு உலக நட்சத்திரமாக ஆனார், அவரது சிறந்த நடிப்புகளுக்கு மிகவும் பிரபலமானார்.அவரது புகைப்படங்களை 135 மில்லியன் மக்கள் பார்த்துள்ளனர்.

மேற்கோள்கள்

1935 பிறப்புகள்
வாழும் நபர்கள்
சைமின்கள்

சைமின்கள் (Cymene) என்பவை C10 H14  என்ற மூலக்கூற்று வாய்ப்பாட்டால் விவரிக்கப்படும்  பென்சீன் வழிப்பெறுதிகளாகும். நிறமற்ற அரோமாட்டிக் ஐதரோகார்பன் சேர்மங்களான  இவற்றின் கட்டமைப்பில் ஒரு பென்சீன் வளையமும்  பதிலீடுகளாக ஓர் ஐசோபுரோப்பைல் குழுவும் (−CH(CH3)2) ஒரு மெத்தில் குழுவும் (−CH3) இணைந்திருக்கும். சைமின் கட்டமைப்பில் இக்குழுக்களின் இடவமைப்பு வேறுபாடுகளால் C10 H14  என்ற மூலக்கூற்று வாய்ப்பாட்டுடன் மூன்று வகையான அமைப்பு மாற்றியன்கள் உருவாகின்றன. பென்சீன் வளையத்துடன் வேறு 4 கார்பன் அணுக்கள் கொண்ட அரோமாட்டிக் சேர்மங்கள் என்பதைக் குறிக்கும் C4-பென்சீன்கள் என்ற குழுவைச் சேர்ந்தவையாகவும் இவை  கருதப்படுகின்றன. பாரா-சைமின் என்ற மாற்றியன் நன்கு அறியப்பட்ட ஒரு சைமின்  ஆகும். டெர்பீன்களில் ஒன்றான இது இயற்கையில் சீரக எண்ணெயிலிருந்து கிடைக்கிறது.  ஆர்தோ-சைமின், மெட்டா-சைமின்  என்பவை இதர இரண்டு மாற்றியன்களாகும். செயற்கை பிசின்கள் தயாரிப்பு மற்றும் கரிமத் தொகுப்பு வினைகளில் சைமின்கள் பயன்படுகின்றன.

மேற்கோள்கள் 

ஐசோபுரோப்பைல் சேர்மங்கள்
ஆல்கைல்பென்சீன்கள்
கரிம வேதியியல்
ஒற்றை டெர்பீன்கள்
C4-பென்சீன்கள்
ரம்யா பாண்டியன்

ரம்யா பாண்டியன் (Ramya Pandian) என்பவர், தமிழ்நாட்டைச் சேர்ந்த திரைப்பட நடிகை மற்றும் தொலைக்காட்சி பிரமுகர் ஆவார். இவர் 2015 ஆம் ஆண்டு முதல் ஜோக்கர், ஆண் தேவதை போன்ற சில திரைப்படங்களில் நடித்துள்ளார். 2019ஆம் ஆண்டு விஜய் தொலைக்காட்சியில் ஒளிபரப்பான குக்கு வித் கோமாளி என்ற சமையல் போட்டி நிகழ்ச்சியில் போட்டியாளராக பங்கு பெற்றார். 2020 பிக் பாஸ் தமிழ் 4 நிகழ்ச்சியில் பங்கு பெற்றி, நான்காவதாக வந்தார்.

தனிப்பட்ட வாழ்க்கை 
ரம்யா பாண்டியன் அண்ணா பல்கலைக்கழகத்தில் உயிரிமருத்துவப் பொறியியல் படித்தார் மேலும் வணிக மேம்பாட்டு மேலாளராக பதவி உயர்வு பெறுவதற்கு முன்பு ஆராய்ச்சி மற்றும் மேம்பாட்டு ஆய்வாளராக பணியாற்றத் தொடங்கினார். இவரது தாய்மொழி தமிழ் ஆகும். இவரது சித்தப்பா நடிகர் அருண் பாண்டியன் ஆவார். இவர் தமிழ் மொழி படங்களில் பணிபுரிகிறார். இவரது பூர்வீகம் திருநெல்வேலி ஆகும். இவர் கரிம தோட்டக்கலைகளில் ஆர்வம் கொண்டவர்.

தொழில் 
மணிரத்தினத்தின்  உதவி இயக்குனராக இருந்த ஷெல்லியுடன் இணைந்து மானே தேனே பொன்மானே என்ற  குறும்படத்தில் பணிபுரியும் வாய்ப்பு இவருக்கு கிடைத்தது. பாலாஜி சக்திவேலின் ரா ரா ராஜசேகர் படத்தில் இவர் ஒரு கதாபாத்திரத்தில் நடித்தார், ஆனால் அந்தப் படம் இடையில் கைவிடப்பட்டது.  பின்னர் இவர் குறைந்த செலவில் எடுக்கபட்ட  டம்மி டபாசு (2015) படத்தின் மூலம் திரைப்பட நடிப்பில் அறிமுகமானார். ரா ரா ராஜசேகர் குழு இவரை ராஜு முருகனுக்கு பரிந்துரை செய்தது, பின்னர் இவரை ஜோக்கர் (2016) படத்தில் ஒப்பந்தம் செய்தனர். இவர் அப்படத்தில் ஒரு கிராமத்து பெண்ணாக நடித்தார். ஜோக்கரில் ரம்யாவின்  நடிப்பைப் பாராட்டிய சமுத்திரக்கனி ஐ.டி நிறுவனத்தில் பணிபுரியும் தாயாக ஆண் தேவதை (2018) படத்தில் நடிக்க ஆர்வமா என்று கேட்டார் .  ரம்யா  கதை கேட்ட பிறகு படத்தில் நடிக்க ஒப்புக்கொண்டார். இவர் தொலைக்காட்சியின் சமையல் நிகழ்ச்சியான குக்கு வித் கோமாளிஸ், நிகழ்ச்சியில் புகழுடன் இணைந்து தோன்றினார். மேலும் நகைச்சுவை தொலைக்காட்சி நிகழ்ச்சியான கலக்கப் போவது யாருவில் நடுவராக இருந்தார். குக்கு வித் கோமளி இறுதிச் சுற்றில் போட்டியில் மூன்றாவது இடத்தைப் பிடித்தார் . இவருடைய வரவிருக்கும் திரைப்படங்களில் சூர்யாவின்  2டி என்டேர்டைன்மென்ட் தயாரித்த ஒரு படத்திலும், சி. வி குமாரின்  திருக்குமரன் எண்டர்டெயின்மெண்ட் நிறுவனத்தில் தயாரித்த திரைப்படம் ஆகியவை அடங்கும்.

திரைப்படவியல்

தொலைக்காட்சி

மேற்கோள்கள்

வெளி இணைப்பு 
 

1990 பிறப்புகள்
வாழும் நபர்கள்
தமிழ்நாட்டு நடிகைகள்
தமிழ்த் திரைப்பட நடிகைகள்
தமிழ்நாட்டு தொலைக்காட்சி பிரமுகர்கள்
பிக் பாஸ் தமிழ் போட்டியாளர்கள்
ஆர். எஸ். தங்கவேலு

ஆர். எஸ். தங்கவேலு ( 		R. S. Thangavelu) ஒரு இந்திய அரசியல்வாதியும், தமிழ்நாட்டின் முன்னாள்  சட்டமன்ற உறுப்பினரும் ஆவார்.இவர்  
அனைத்திந்திய திராவிட முன்னேற்றக் கழகதை சேர்த்தவர். இவர்  
அனைத்திந்திய திராவிட முன்னேற்றக் கழக வேட்பாளராக, 1977 தேர்தலில் வால்பாறை தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
வி. தங்கவேலு

வி. தங்கவேலு ( 			V. Thangavelu) ஒரு இந்திய அரசியல்வாதியும், தமிழ்நாட்டின் முன்னாள்  சட்டமன்ற உறுப்பினரும் ஆவார்.இவர் இந்திய தேசிய காங்கிரசு கட்சியை சேர்த்தவர். இவர் இந்திய தேசிய காங்கிரசு கட்சியின் வேட்பாளராக, 1984 தேர்தலில் வால்பாறை தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்
இந்திய அரசியல்வாதிகள்
பி. லட்சுமி

பி. லட்சுமி ( 		P. Lakshmi) ஒரு இந்திய அரசியல்வாதியும், தமிழ்நாட்டின் முன்னாள்  சட்டமன்ற உறுப்பினரும் ஆவார்.இவர்  
அனைத்திந்திய திராவிட முன்னேற்றக் கழகதை சேர்த்தவர். இவர் அதிமுக (ஜெ) அணி வேட்பாளராக, 1989 தேர்தலில் வால்பாறை தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
இந்திய அரசியல்வாதிகள்
எ. சிறீதரன்

எ. சிறீதரன் ( 		A. Sridharan) ஒரு இந்திய அரசியல்வாதியும், தமிழ்நாட்டின் முன்னாள்  சட்டமன்ற உறுப்பினரும் ஆவார்.இவர்  
அனைத்திந்திய திராவிட முன்னேற்றக் கழகதை சேர்த்தவர். இவர்  
அனைத்திந்திய திராவிட முன்னேற்றக் கழக வேட்பாளராக, 1991 தேர்தலில் வால்பாறை தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
இந்திய அரசியல்வாதிகள்
வி. கஸ்தூரி வாசு

வி. கஸ்தூரி வாசு ( 		V.Kasthuri Vasu) ஒரு இந்திய அரசியல்வாதியும், தமிழ்நாட்டின் தற்போதைய   சட்டமன்ற உறுப்பினரும் ஆவார்.இவர்  
அனைத்திந்திய திராவிட முன்னேற்றக் கழகதை சேர்த்தவர். இவர்  
அனைத்திந்திய திராவிட முன்னேற்றக் கழக வேட்பாளராக, 2016 தேர்தலில் வால்பாறை தொகுதியில் இருந்து , தமிழ்நாட்டின் சட்டமன்றத்திற்குத் தேர்ந்தெடுக்கப்பட்டார்.

மேற்கோள்கள் 

இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
அனைத்திந்திய அண்ணா திராவிட முன்னேற்றக் கழக அரசியல்வாதிகள்
இந்திய அரசியல்வாதிகள்
ஜோர்டன் பீல்

ஜோர்டன் ஹாவர்த் பீல் (ஆங்கிலம்: Jordan Haworth Peele) (பிறப்பு பிப்ரவரி 21, 1979) ஐக்கிய அமெரிக்க நடிகர், நகைச்சுவையாளர், எழுத்தாளர், இயக்குநர், மற்றும் தயாரிப்பாளர் ஆவார். நகைச்சுவை மற்றும் திகில் திரைப்படங்கள் மற்றும் தொலைக்காட்சித் தொடர்களுக்காக அறியப்படுகிறார் டாய் ஸ்டோரி 4 அசைவூட்டத் திரைப்படத்தில் குரல் கொடுத்து நடித்துள்ளார்.

மேற்கோள்கள்

வெளியிணைப்புகள்

 
 

1979 பிறப்புகள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் நகைச்சுவையாளர்கள்
அமெரிக்க ஆண் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
சிறந்த அசல் திரைக்கதைக்கான அகாடெமி விருதை வென்றவர்கள்
திகில் திரைப்பட இயக்குநர்கள்
வாழும் நபர்கள்
இரேகா யாதவ்

இரேகா யாதவ் (Rekha Yadav;  ) என்பவர் இந்திய அரசியல்வாதி மற்றும் பாரதிய ஜனசக்தி கட்சியின் உறுப்பினர். மத்தியப்பிரதேசம் சதர்பூர் மாவட்டத்தில் மல்ஹாரா தொகுதியைப் பிரதிநிதித்துவப்படுத்தும் மத்தியப் பிரதேச விதான் சபையின் முன்னாள் உறுப்பினர் ஆவார். 2008 மற்றும் 2013ஆம் ஆண்டுகளில் இந்த தொகுதியில் அவர் தேர்ந்தெடுக்கப்பட்டார்.

மேலும் காண்க 

 மத்திய பிரதேச சட்டமன்றத் தேர்தல் 2008

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
மத்தியப் பிரதேச சட்டமன்ற மகளிர் உறுப்பினர்கள்
ஷிவானி நாராயணன்

ஷிவானி நாராயணன்  என்பவர் தமிழ்நாட்டிலுள்ள விருதுநகர் மாவட்டம்சாத்தூரை  சேர்ந்த தொலைக்காட்சி நடிகை மற்றும் மாடல் அழகி ஆவார்.  இவர் தெலுங்கு மொழியை தாய்மொழியாகக் கொண்டவர். இவர் பகல் நிலவு, கடைகுட்டி சிங்கம் (2019), இரட்டை ரோஜா (2020) போன்ற தொடர்களில் நடித்துள்ளார்.

தொழில் 
ஷிவானி நாராயணன்  2015 ஆம் ஆண்டில் விளம்பரங்களைச் நடித்து மற்றும் வடிவழகியாக தனது வாழ்க்கையைத் தொடங்கினார். 2016 ஆம் ஆண்டில் விஜய் தொலைக்காட்சியில் ஒளிபரப்பான சரவணன் மீனாட்சி (பகுதி 3) என்ற தொடரில் நடிகையாக அறிமுகமானார். அந்த தொடரில் 'காயத்ரி' என்ற வேடத்தில் நடித்தார். அதை தொடர்ந்து 2017 ஆம் ஆண்டு ஒளிபரப்பான பகல் நிலவு என்ற தொடரில் 'சினேகா' என்ற கதாபாத்திரத்தில் கதாநாயகியாக நடித்தார். இந்த தொடரில் இவருக்கு ஜோடியாக சின்னத்திரை நடிகர் முஹம்மட் அஸீம் என்பவர் நடித்துள்ளார். அதை தொடர்ந்து 2018 ஆம் ஆண்டு ஜோடி பன் அன்லிமிடெட் என்ற நடன நிகழ்ச்சியில் முஹம்மட் அஸீம்  உடன் ஜோடியாக  போட்டியாளராக பங்கேற்றார்.

2019 ஆம் ஆண்டு விஜய் தொலைக்காட்சியில் ஒளிபரப்பான கடைகுட்டி சிங்கம் என்ற தொடரில் நடித்தார். ஆனால் சில காரணங்களால் அந்த தொடரில் 17வது அத்தியாயத்துடன் வெளியேறினார். இவர் நடித்த கதாபாத்திரத்தில் நடிகை 'இரா அகர்வால்' என்பவர் நடித்தார். 2020 ஆம் ஆண்டு ஜீ தமிழ் தொலைக்காட்சி தொடரான இரட்டை ரோஜா என்ற தொடரில் 'அபி' மற்றும் 'அனு' என்ற இரட்டை கதாபாத்திரத்தில் 168 அத்தியாயங்கள் வரை நடித்தார். இவருக்கு பதிலாக தமிழ்த் திரைப்பட நடிகை சாந்தினி தமிழரசன் என்பவர் நடித்துவருகிறார். அதை தொடர்ந்து அதே ஆண்டில் விஜய் தொலைக்காட்சியில் ஒளிபரப்பான பிக் பாஸ் தமிழ் என்ற நிகழ்ச்சியின் நான்காவது பருவத்தில் போட்டியாளராக பங்கேற்று வருகின்றார்.

தொலைக்காட்சி

மேற்கோள்கள்

வெளி இணைப்பு 
 

2001 பிறப்புகள்
வாழும் நபர்கள்
தமிழ்நாட்டு நடிகைகள்
தமிழ்த் தொலைக்காட்சி நடிகைகள்
தமிழ்நாட்டு வடிவழகிகள்
தமிழ் தொலைக்காட்சி நடனப்போட்டி போட்டியாளர்கள்
தமிழ்நாட்டு தொலைக்காட்சி பிரமுகர்கள்
பிக் பாஸ் தமிழ் போட்டியாளர்கள்
காஷ்மீர் குகை வெளவால்

காஷ்மீர் குகை வெளவால் (Kashmir cave bat)(மியோடிசு லாங்கிப்சு) என்பது மாலை நேர, வெசுபர் வெளவால் வகைகளுள் ஒன்றாகும். இது தென் ஆசியாவில் மேற்கு இமயமலைப் பகுதியில் மட்டுமே வாழக்கூடியது.

இது இந்தியா, நேபாளம், பாக்கித்தான் மற்றும் ஆப்கானித்தானில் மேற்கு இமயமலை அகல இலைக் காடுகளின் காணப்படுகிறது.

மேற்கோள்கள் 

Articles with 'species' microformats
இந்தியப் பாலூட்டிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
ருத்ரம்-1 (ஏவுகணை)

ருத்ரம்-1 (Rudram -1) என்பது இந்தியாவின் பாதுகாப்பு ஆராய்ச்சி மற்றும் மேம்பாட்டு நிறுவனத்தால் தயாரிக்கப்பட்ட கதிர்வீச்சு எதிர்ப்பு ஏவுகணை (ஏஆர்எம்) ஆகும். இது காற்றிலிருந்து மேற்பரப்பிற்கு எழும்பும், புதிய தலைமுறை கதிர்வீச்சு எதிர் ஏவுகணை (NGARM) ஆகும்  இந்திய விமானப்படை (ஐஏஎஃப்) போர் விமானங்களுக்கு மேன்மையான ஒரு  தந்திரோபாய திறனை வழங்கவும், முதன்மையாக எதிரிகளின் வான் வழி தாக்குதல்களை ஒடுக்குவதற்கான பாதுகாப்பிற்காக (SEAD)  வடிவமைக்கப்பட்டுள்ளது, இது எதிரிகளின் கண்காணிப்பு ரேடார்கள், கண்காணிப்பு மற்றும் தகவல் தொடர்பு அமைப்புகளை அழிப்பதற்காக பல உயரங்களில் இருந்து  ஏவப்படலாம். இந்தியாவில் உருவாக்கப்பட்ட இந்த அதிநவீன அதிவேக ஏவுகணை இந்திய விமானப்படை ஆயுதக் களஞ்சியத்தில் இதன் வகையில் முதலாவதாக உள்ளது. இந்த ஏவுகணையை பாரத் டைனமிக்ஸ் லிமிடெட் (பி.டி.எல்) மற்றும் பாரத் எலெக்ட்ரானிக்ஸ் லிமிடெட் (பி.இ.எல்) இணைந்து தயாரிக்கப்பட்டதாகும்.

ஏவுகணை சோதனை 
ருத்ரம்-1 என்ற இந்த ஏவுகணை ஒடிசாவில் உள்ள பலசோர் கடற்கரையில் இருந்து சுகோய் -30 போர் விமானத்தின் மூலம்  வெற்றிகரமாக சோதனை செய்யப்பட்டது. இந்த ஏவுகணையை வெற்றிகரமாக சோதனை செய்த பாதுகாப்பு ஆராய்ச்சி மற்றும் வளர்ச்சி அமைப்பு அதிகாரிகளுக்கு பாதுகாப்பு துறை மந்திரி ராஜ்நாத் சிங் பாராட்டு தெரிவித்தார்.

மேற்கோள்கள்

இந்திய ஏவுகணைகள்
கேஎம் ஆசிஃப்

கேஎம் ஆசிஃப் (KM Asif பிறப்பு சூலை 24 ,1993) ஓர் இந்தியத் துடுப்பாட்டக்காரர்.  இவர் 2018 ஆம் ஆண்டில் இருந்து இந்தியன் பிரீமியர் லீக்கில் சென்னை சூப்பர் கிங்ஸ் அணிக்காக விளையாடி வருகிறார்.

2017-18 ஆம் ஆண்டிற்கான வட்டார அளவிலான இருபது20 துடுப்பாட்டப் போட்டியில் கேரளா துடுப்பாட்ட அணிக்காக இவர் அறிமுகமானார். அதே மாத இறுதியில் இவர் 2018 ஆம் ஆண்டிற்கான ஐபிஎல் ஏலத்தில் சென்னை அணிக்காக ஏலத்தில் எடுக்கப்பட்டார். 2017-18 ஆம் ஆண்டிற்கான விஜய் அசாரே கோப்பைக்கான போட்டியில் பெப்ரவரி 9, 2018 இல் பட்டியல் அ துடுப்பாட்டப் போட்டியில் இவர் அரிமுகமானார்.

சான்றுகள்

வெளியிணைப்புகள் 

இந்தியத் துடுப்பாட்டக்காரர்கள்
1993 பிறப்புகள்
வாழும் நபர்கள்
அரிப்பாறை அருவி

அரிபறை அருவி  அல்லது அரிப்பரா அருவி (மலையாளம் : അരിപ്പാറ)  என்பது கேரளத்தின், கோழிக்கோடு மாவட்டத்தில், திருவம்பாடி நகருக்கு அருகிலுள்ள அனக்கம்பாயில் உள்ள ஒரு சுற்றுலாத் தலமாகும்.  இது திருவம்பாடி - அனக்கம்பாயில் பாதையில்  திருவம்பாடியிலிருந்து 15 கி.மீ. தொலைவில் அமைந்துள்ளது. இந்த அருவி இரவஞ்சிப்புழாவின் துணை ஆறாகும். அரிப்பாறை அருவியில் நீர் மின் நிலைய திட்டத்தை செயல்படுத்தும் ஒரு திட்டம் உள்ளது.

போக்குவரத்து 
அரிபரா அருவியின் மேற்கில் உள்ள கோழிக்கோடு நகரம் கிழக்கில் தாமரசேரி நகரம் வழியாக இந்தியாவின் பிற பகுதிகளுடன் இணைகிறது. தேசிய நெடுஞ்சாலை எண் 66 கோழிக்கோடு வழியாக செல்கிறது இது வடக்கில் கோவா மற்றும் மும்பையுடன் இணைகிறது. தெற்கில் கொச்சி மற்றும் திருவனந்தபுரத்துடன் இணைக்கிறது. ஆதிவாரம் வழியாக செல்லும் கிழக்கு தேசிய நெடுஞ்சாலை எண் .54 கல்பற்றா, மைசூர் மற்றும் பெங்களூருடன் இணைகிறது. அருகிலுள்ள வானூர்தி நிலையங்கள் கண்ணூர் மற்றும் கோழிக்கோடு . அருகிலுள்ள தொடருந்து நிலையம் கோழிக்கோட்டில் உள்ளது.

மேலும் காண்க 

 துஷாராகிரி அருவி
 வெள்ளரிமலை
 திருவம்பாடி

குறிப்புகள் 

கோழிக்கோடு மாவட்டத்திலுள்ள சுற்றுலாத் தலங்கள்
கோழிக்கோடு மாவட்டத்திலுள்ள அருவிகள்
டால்பின் மூக்கு

டால்பின் மூக்கு (Dolphin's Nose) என்பது விசாகப்பட்டினத்தில் யராட மற்றும் கங்காவாரம் துறைமுகத்திற்கு இடையில் காணப்படும் ஓர் மலையாகும். இந்த மலை டால்பின் மூக்கு போன்று  காட்சியளிப்பதால் இதற்கு டால்பினின் மூக்கு எனப்பெயரிடப்பட்டது.

வரலாறு 
சுதந்திரத்திற்கு முன்பு, பிரித்தானிய இராணுவம் இதை ஒரு இராணுவ முகாமாகப் பயன்படுத்தியது. இதன் அருகிலுள்ள மலையில் இந்து கோயில், தேவாலயம் மற்றும் மசூதி உள்ளது. 1804 ஆம் ஆண்டில் பிரித்தானிய மற்றும் பிரெஞ்சு படைகள் இந்த மலையின் அருகே விசாகப்பட்டிணப் போரில் ஈடுபட்டன.

கலங்கரை விளக்கம் 

இந்த மலையில் உள்ள ஒரு கலங்கரை விளக்கம் விசாகப்பட்டினம் துறைமுகத்திற்குள் நுழையும் கப்பல்களை வழிநடத்துகிறது. இந்திய அரசு கலங்கரை விளக்கம் சுற்றுலாவைத் தொடங்க திட்டமிட்டுள்ளது.

மேற்கோள்கள் 

மலைகள்
விசாகப்பட்டினம் மாவட்டம்
சீயப்பாறை அருவி

சீயப்பாறை அருவி (Cheeyappara Waterfalls) என்பது இந்தியாவின் கேரளத்தின், இடுக்கி மாவட்டத்தில்  உள்ள அருவியாகும். இது கொச்சி - மதுரை தேசிய நெடுஞ்சாலையில் ( தேசிய நெடுஞ்சாலை 49 ) நேரியமங்கலம்  மற்றும் அடிமாலி ஆகியவற்றுக்கு இடையே அமைந்துள்ளது.

சேயப்பாரா அருவி ஏழு படிகளாக இறங்கி விழுகிறது. மலையேற்றத்திற்கு இது ஒரு சிறந்த இடமாகும்.

மேலும் காண்க 
 மூணார்
 பொன்முடி அணைக்கட்டு

வெளி இணைப்புகள் 
 சேயப்பாரா அருவி பற்றி தெரிந்து கொள்ள வேண்டிய விஷயங்கள் 
 சேயப்பாரா பற்றி
 கேரள சுற்றுலா தளத்திலிருந்து தகவல்

இடுக்கி மாவட்டத்திலுள்ள அருவிகள்
மர்மலா அருவி

மர்மலா அருவி (Marmala Waterfall) என்பது இந்தியாவின் கேரளா மாநிலத்தில் கோட்டயம் மாவட்டத்தில் எராட்டுபேட்டாவிலிருந்து சில கிலோ மீட்டர்கள் தூரத்தில் அமைந்துள்ள அருவி ஆகும்.,  . இந்நீர்வீழ்ச்சியானது டீகோயிலிருந்து 8 கி.மீ. தொலைவில் மங்களகிரியிலிருந்து மர்மலா நீர்வீழ்ச்சிக்குச் செல்லும் சாலை தற்போது கட்டுமானத்தில் உள்ளது. இந்நீர்வீழ்ச்சிக்குச் செல்ல ஒருவர் இப்பகுதியில் அமைந்துள்ள தோட்டத்தின் நடுவே, அமைந்துள்ள வழுக்கும் பாறை பாதையின் வழியாக மலையேறிச் செல்ல வேண்டும். மர்மலா நீர்வீழ்ச்சி சுமார் 40 மீட்டர் உயரத்தில் உள்ளது. இது 12 மீட்டர் ஆழமான குளத்தின் வழியே டீகோய் நதியில் கலக்கிறது.

மேற்கோள்கள்

உசாத்துணை
 என்டேயாத்ரகல் 
 மாத்ருபூமி 
 மர்மலா நீர்வீழ்ச்சி 

Coordinates on Wikidata
கோட்டயம் மாவட்டத்திலுள்ள அருவிகள்
2020 ஐக்கிய அமெரிக்கக் குடியரசுத் தலைவர் தேர்தல்

2020 ஐக்கிய அமெரிக்கக் குடியரசுத் தலைவர் தேர்தல் (2020 United States presidential election) 2020 நவம்பர் 3 நடைபெற்றது. இது 59-வது நான்காண்டுகளுக்கு ஒருமுறையான அமெரிக்க அரசுத்தலைவர் தேர்தல் ஆகும். இத்தேர்தலில் அமெரிக்க வாக்காளர்கள் மாகாண வரையரை அடிப்படயில் 538 அரசுத்தலைவர் தேர்வாளர் குழுக்களுக்கு வாக்களிப்பர். மக்களால் தேர்தெடுக்கப்படும் தேர்வாளர் குழுக்கள் 2020 திசம்பர் 14 இல் புதிய குடியரசுத் தலைவரையும், துணைத் தலைவரையும் தேர்ந்தெடுப்பர் அல்லது தற்போது பதவியில் இருக்கும் அரசுத்தலைவர் டோனால்ட் டிரம்ப், துணைத்தலைவர் மைக் பென்சு ஆகியோரை மீண்டும் தேர்ந்தெடுப்பர்.

எந்தவொரு தீவிரமான எதிர்ப்பும் இல்லாமல் குடியரசுக் கட்சியின் வேட்புமனுவை டோனால்டு திரம்பு பெற்றார். முன்னாள் துணைத் தலைவர் ஜோ பைடன் தனது நெருங்கிய போட்டியாளரான மேலவை உறுப்பினர் பர்னீ சாண்டர்சுடன் போட்டியிட்டு சனநாயகக் கட்சியின் வேட்புமனுவைப் பெற்றார். 2020 ஆகத்து 11 அன்று, ஜோ பைடன் தன்னுடன் இணைந்து போட்டியிடும் துணைத் தலைவராக செனட்டர் கமலா ஆர்சிசைத் தேர்ந்தெடுத்தார். கமலா ஆர்சிசு துணை வேட்பாளராகப் போட்டியிடும் முதலாவது ஆப்பிரிக்க-அமெரிக்கரும், முதலாவது இந்திய-அமெரிக்கரும், முதலாவது ஆசிய-அமெரிக்கரும், மூன்றாவது பெண் துணை அரசுத்தலைவர் வேட்பாளரும் ஆவார்.

இத்தேர்தலில் வெற்றி பெறுபவர் 2021 சனவரி 20 இல் புதிய அரசுத்தலைவராக பதவியேற்பார். அமெரிக்க அரசுத்தலைவர் தேர்தல் வரலாற்றில் வயது கூடிய வேட்பாளர்களாக திரம்பும் பைடனும் போட்டியிடுகின்றனர். பைடன் வெற்றி பெற்று பதவியேற்கும் போது அவருக்கு அகவை 78 ஆகவும், அல்லது திரம்பு வெற்றி பெற்றால் அவர் 2021 இல் பதவியேற்கும் போது அகவை 74 ஆக இருக்கும். (இரானல்டு இரேகனுக்கு அவரது பதவி முடிவில் அகவை 77 ஆக இருந்தது).

பைடனின் வெற்றியை ஏற்க திரம்பு மறுத்தல்
தெரிவு வாக்குகளை பைடன் அதிகமாக பெற்ற போதிலும் முறையற்ற முறையில் அதிக வாக்குகளை பெற்றதாக கூறி பைடனின் வெற்றியை டொனால்டு திரம்பு ஏற்க மறுக்கிறார்.

பென்சில்வேனியா, மிக்சிக்கன், விசுகான்சின், யார்ச்சியாவில் பைடன் வெற்றி பெற்றது செல்லாது என அறிவிக்கக்கோரி டெக்சாசு மாநிலம் தொடுத்த வழக்கை உச்ச நீதிமன்றம் ஏற்கமறுத்துவிட்டது.  உச்ச நீதிமன்றம் தேர்தல் முறைகேடு பற்றி தொடுத்த வழக்கு நீதிமன்றத்தால் தள்ளுபடி செய்ப்பட்ட போதும் திரம்பு  தேர்தல் முடிவுகளை எதிர்க்கும் பணி முடிந்துவிடவில்லையென கூறினார். 

திரம்பு தேர்தல் அணியினர் பென்சில்வேனியா மாநிலத்தில் நடைபெற்ற அதிபர் தேர்தலில் முறைகேடு நடந்துள்ளதாக கூறி பென்சில்வேனியா நீதிமன்றத்தில் தொடுத்த வழக்கில் அவ்வாறு முறைகேடு நடக்கவில்லையென நீதிமன்றம் தீர்ப்பளித்தது.  நவம்பரில் வந்த பென்சில்வேனியா நீதிமன்ற தீர்ப்பையடுத்து சில குடியரசு கட்சி தலைவர்கள் திரம்பு தேர்தலில் தோற்றதை ஏற்கவேண்டுமேன்றனர். ஆனால் திரம்பு தேர்தல் அணியினர் தோல்வியை ஒத்துக்கொள்ள மறுத்துவிட்டனர். 

திரம்பு தேர்தல் அணியினர் மிக்சிகன் மாநிலத்தில் நடைபெற்ற அதிபர் தேர்தலில் முறைகேடு நடந்துள்ளதாக கூறி மிக்சிகன் நீதிமன்றத்தில் தொடுத்த வழக்கில் அவ்வாறு முறைகேடு நடக்கவில்லையென நீதிமன்றம் தீர்ப்பளித்தது. தேர்தலில் முறைகேடு நடந்ததாக திரம்பு தேர்தல் அணியினர் முதலில் நீதிமன்றத்தில் வழக்கு இதுவாகும்.  விசுக்கான்சின் நீதிமன்றத்தில் மக்களாட்சி கட்சியினர் பெரும்பான்மையாக உள்ள இரு கவுண்டிகளில் போடப்பட்ட 200,000இக்கும் மேற்பட்ட வாக்குகளை செல்லாதது என அறிவிக்க கோரிய வழக்கு அடிப்படையற்றது என நீதிமன்றத்தால் கூறப்பட்டு தோற்றது

குறிப்புகள்

மேற்கோள்கள்

வெளி இணைப்புகள்

ஐக்கிய அமெரிக்காவில் தேர்தல்கள்
2020 தேர்தல்கள்
2020 நிகழ்வுகள்
அசுரன் (1995 திரைப்படம்)

அசுரன் (Asuran) 1995 ஆம் ஆண்டு வெளிவந்த தமிழ்த் திகில் திரைப்படம்.இந்த திரைப்படத்தை வேலு பிரபாகரன் இயக்கினார்.இந்த திரைப்படத்திற்க்கு ஆர். கே. செல்வமணி திரைக்கதை எழுதினார்.இந்த திரைப்படத்தில் அருண்பாண்டியன் மற்றும் ரோஜா ஆகியோர் முக்கிய கதாபத்திரத்தில் ராதாரவி,நெப்போலியன் மற்றும் செந்தில் ஆகியோர் துனைவேடங்களில் நடித்தனர். ஆர்னோல்டு சுவார்செனேகர் நடித்து 1987 ஆம் ஆண்டு வெளிவந்த பிரிடேட்டர் திரைப்படத்தின் தமிழாக்கமே இந்த திரைப்படமாகும். மன்சூர் அலி கான், கேப்டன் பிரபாகரன் திரைப்படத்தைத் தொடர்ந்து  வீரபத்ரனாக இப்படத்தில் மீண்டும் நடித்தார்

ஆதித்தியன் இத்திரைப்படத்திற்கு இசையமைத்தார்.

நடிகர்கள் 
 பிரசாத் ஆக அருண் பாண்டியன்
 பார்வதியாக ரோஜா
 ராஜசேகராக ராதாரவி
 டிஜிபி ரகுபதியாக விஜயகுமார்
 சீனிவாசனாக செந்தில்
 மன்சூர்அலிகான்
 கிருஷ்ணசாமியாக தியாகு
 தளபதி தினேஷ் சந்துருயாக
 பாண்டு
 எஸ்.என்.லட்சுமி
 கிருஷ்ணராக சதீஷ்குமார்
 கிருஷ்ணமூர்த்தி
 கிருஷ்ணராஜ் முத்துராமலிங்கம் கிருஷ்ணராக
 நாக கண்ணன்
 "வதிகுச்சு பதிகுச்சு" பாடலில் முக்கிய நடனக் கலைஞராக கல்யாண்
 நெப்போலியன் (சிறப்புத் தோற்றம்

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
1995 தமிழ்த் திரைப்படங்கள்
நெப்போலியன் நடித்த திரைப்படங்கள்
ரோஜா நடித்த திரைப்படங்கள்
ராதாரவி நடித்த திரைப்படங்கள்
விஜயகுமார் நடித்த திரைப்படங்கள்
செந்தில் நடித்த திரைப்படங்கள்
மன்சூர் அலி கான் நடித்த திரைப்படங்கள்
ஆதித்தியன் இசையமைத்த திரைப்படங்கள்
இரகுநாத் கோயில் தாக்குதல்கள்

2002 இரகுநாத் கோயில் தாக்குதல்கள் இந்தியாவின் ஜம்மு காஷ்மீர் மாநிலத்தின் குளிர்காலத் தலைநகரான ஜம்முவில் உள்ள ரகுநாத் கோயிலில், 30 மார்ச் 2002 அன்று பாகிஸ்தான் நாட்டு பயங்கரவாதிகள் நுழைந்து  துப்பாக்கிகளாலும், குண்டு வீச்சாலும் தாக்கியதில் பாதுகாப்புப் படையினர் உட்பட பத்து பேர் உயிரிழந்தனர். எதிர் தாக்குதலில் 3 பயங்கரவாதிகள் கொல்லப்பட்டனர் மற்றும் பலர் காயமடைந்தனர். 

இரகுநாத் கோயில் மீதான இரண்டாம் தாக்குதலை நவம்பர் 24, 2002 அன்று  லஷ்கர்-ஏ-தொய்பா பயங்ரகரவாதிகள் மேற்கொண்டனர். தீவிரவாதிகள் துப்பாக்கியால் சுட்டதிலும், குண்டுகளை வீசியதாலும், 13 பக்தர்கள் இறந்தனர். மேலும் பலர் காயம் அடைந்தனர்.

இதனையும் காண்க
 இந்தியாவில் தீவிரவாதம்

மேற்கோள்கள்

 

இந்தியாவில் தீவிரவாதத் தாக்குதல்கள்
இந்தியாவில் இஸ்லாமிய பயங்கரவாதம்
2002 நிகழ்வுகள்
சியாம்லால் யாதவ்

சியாம்லால் யாதவ் (1 மே 1927 - 6 மே 2005) என்பவர் இந்திய அரசியல்வாதி ஆவார். இவர் 8வது மாநிலங்களவையின் துணைத் தலைவராகவும், நாடாளுமன்ற உறுப்பினராகவும் இருந்தார். உத்தரப்பிரதேசத்தின் வாரணாசி தொகுதியிலிருந்து தேர்ந்தெடுக்கப்பட்ட  இவர் இந்தியத் தேசிய காங்கிரஸ் (ஐஎன்சி) கட்சியின் உறுப்பினராக இருந்தார்.

பின்னணி 
யாதவ் உத்தரப்பிரதேசத்தின் வாரணாசியில் பிறந்தார். யாதவின் தொழிலால் வழக்கறிஞராகும். தனது ஆரம்பக் காலத்தில் அரசியல் சாராத பல பதவிகளை வகித்தார். இவர் மாவட்ட கூட்டுறவு மேம்பாட்டுக் கூட்டமைப்பின் (வாரணாசி) இயக்குநராகவும், உ.பி. அரிசன நல வாரிய உறுப்பினர் மற்றும் தலைவர், உத்தரப்பிரதேச அரசின் இந்தி சமிதி தலைவராகவும் இருந்துள்ளார்.

அரசியல் 
இந்தியச் சுதந்திரத்திற்குப் பிறகு சியாம்லால் யாதவ் அரசியலில் நுழைந்தார். தனது அரசியல் வாழ்க்கையில், உத்தரப்பிரதேச சட்டமன்றம், மக்களவை மற்றும் மாநிலங்களவையில் பணியாற்றினார். இவர் சட்டமன்றம், மக்களவை மற்றும் மாநிலங்களவையில் பல இலாகாக்களை வகித்தார்.

காமன்வெல்த் நாடாளுமன்ற சங்கம் 
யாதவ் லண்டன் மற்றும் ஐல் ஆஃப் மேனில் நடைபெற்ற 19 (1973) மற்றும் 30வது (1984) காமன்வெல்த் நாடாளுமன்ற சங்க மாநாட்டிற்கான இந்திய நாடாளுமன்ற பிரதிநிதிகளுள் ஒருவராக இருந்தார்.

நாடாளுமன்ற மாநாடுகள் 
இந்திய நாடாளுமன்ற பிரதிநிதிகள் உறுப்பினராக யாதவ், நாடாளுமன்ற மாநாடுகளிலும் பங்கேற்றார். ஹவானா மற்றும் ரோமில் முறையே நடைபெற்ற 68வது (1981) மற்றும் 69வது (1982) மாநாடுகளில் கலந்து கொண்டார்.

வகித்தப் பதவிகள்

மேலும் காண்க 
 மாநிலங்களவைத் துணைத் தலைவர்கள் பட்டியல்
 8 வது மக்களவை
 மாநிலங்களவை உறுப்பினர்களின் பட்டியல்
 இந்தியாவின் அரசியல்
 இந்திய நாடாளுமன்றம்
 இந்திய அரசு
 வாரணாசி (மக்களவைத் தொகுதி)
 காமன்வெல்த் நாடாளுமன்ற சங்கம்
 மாநிலங்களவையின் துணைத் தலைவர்

மேற்கோள்கள் 

மாநிலங்களவைத் துணைத் தலைவர்கள்
உத்தரப் பிரதேச சட்டமன்ற உறுப்பினர்கள்
2005 இறப்புகள்
1927 பிறப்புகள்
8வது மக்களவை உறுப்பினர்கள்
ஸ்ரீநாராயணபுரம் மகாவிசுணு கோயில்

ஸ்ரீநாராயணபுரம் மகாவிசுணு கோயில் (Sreenarayanapuram Mahavishnu Temple) இந்தியாவின் கேரளாவில் உள்ள பழங்கால திருமால் கோயிலாகும். இது அடூரிலிருந்து சுமார் 4 கிலோ மீட்டர் தொலைவில் மணகலாவில் அமைந்துள்ளது.

பண்டிகைகள் 
ஸ்ரீநாராயணபுரம் கோயில் ஆண்டுதோறும் தசாவதராச்சாரத்து விழாவிற்குப் பெயர் பெற்றது. தசாவதராச்சாரத்து என்பது பத்து நாட்கள் நடைபெறும் கொண்டாட்டம் ஆகும். ஒவ்வொரு நாளும் தசாவதாரத்திலிருந்து மகாவிசுணுவின் அவதாரங்களில் ஒன்று வீதம் வணங்கப்படுகிறது. கேரளாவின் புகழ்பெற்ற சில விசுணு கோயில்களில் ஸ்ரீநாராயணபுரமும் ஒன்றாகும்.

மேலும் காண்க 
 தசவதாரா

வெளி இணைப்புகள் 
 கேரளாவில் விஷ்ணு கோயில்கள்
 ஸ்ரீநாராயணபுரம் கோயில் 

பத்தனம்திட்டா மாவட்டத்திலுள்ள விஷ்ணு கோயில்கள்
பானியேலி போரு அருவி

பானியேலி போரு அருவி (மலையாளம் : പാണിയേലി പോര്) என்பது தென்னிந்திய மாநிலமான கேரளத்தின், எர்ணாகுளம் பகுதியில் உள்ள ஒரு சுற்றுலா தலமாகும். இங்கு பாறை அமைப்புகளால் பெரியாறின் ஓட்டத்தில் இயற்கையான இடையூறால் சிறந்த காட்சியமைப்பு உள்ளது.

பாறை அமைப்புகளுக்கு சற்று முன்பு வரை ஆழமற்றும்,  அகன்றும் இருக்கும் இந்த ஆறு, பெரிய பாறைகளில் சில குறுகிய பிளவுகள் வழியாகவும், பெரிய பாறைகளின் மீது பாய்வதாலும், இங்கு அதன் உந்தம் அதிகரித்து, பெரும் கொந்தளிப்பு ஓட்டத்தை உருவாக்குகிறது. ஆயினும்கூட, இந்த கொந்தளிப்பு மேற்பரப்பில் தெரியாது.

இந்தப் பெயரின் சரியான பொருளில் குறிப்பிடப்படும்  அருவியாக இது இல்லை என்றாலும், நீரும் பாறைகளும் இணைந்து  எர்ணாகுளம் மாவட்டத்தின் கிழக்குப் பகுதிகளில் கொஞ்சம் அறியப்பட்ட இடமாக பனியேலி போரு  அழகிய காட்சியைகளை உருவாக்குகின்றது. பெரம்பவூரிலிருந்து 20 கி.மீ தூரத்தில் உள்ள மலையாத்தூர் வனப்பகுதிகளில் அமைந்திருக்கும் இந்த இடம் பார்வையாளரை மயக்கும் தன்மையைக் கொண்டுள்ளது. இயற்கையின் சிறப்பை விரும்பி இரசிப்பவர்களுக்கு உண்மையில் இது ஒரு கவர்ச்சியான இடம் ஆகும்.

இந்த இடம் உலகெங்கிலும் இருந்து பார்வையாளர்களை ஈர்க்கிறது. என்றாலும், இந்த இடத்திற்கு வரும் போது எச்சரிக்கையோடு இருக்க வேண்டும். ஏனெனில் இப்பகுதியில் ஏராளமான விபத்துக்கள் மற்றும் இறப்புகள் நடந்துள்ளன. கடந்த இரண்டு தசாப்தங்களில் இந்த சுற்றுலா தலப் பகுதியில் கிட்டத்தட்ட 89 இறப்புகள் நிகழ்ந்துள்ளன. சுற்றுலாப் பயணிகளின் பாதுகாப்பை உறுதி செய்வதற்காக தற்போது சுற்றுலாத்துறையாலும், உள்ளூர் தன்னார்வலர்களான "வான சமரக்ஷன சமதி"யாலும்   எச்சரிக்கை அடையாள பலகைகள் நிறுவப்பட்டுள்ளன.

குறிப்புகள் 

எர்ணாகுளம் மாவட்டத்திலுள்ள அருவிகள்
எர்ணாகுளம் மாவட்டத்திலுள்ள சுற்றுலாத் தலங்கள்
தொம்மன்குத்து

தொம்மன்குத்து () என்பது தென்னிந்திய மாநிலமான கேரளத்தின், இடுக்கி மாவட்டத்தில் உள்ள தொடுபுழா வட்டத்தில் அமைந்துள்ள ஓர் அருவி ஆகும். இது மாநிலத்தின் பிரபலமான சுற்றுலாத் தலமாகவும், கேரளத்தின் சுற்றுச்சூழல் சுற்றுலாவின் முக்கிய மையமாகவும் உள்ளது. இது மேற்குத் தொடர்ச்சி மலைத்தொடரின் தெற்கு பகுதியில் அமைந்துள்ளது. தொம்மன்குத்து அருவி ஒற்றை அருவி அல்ல, ஆனால் 5 கி.மீ தொலைவில் 12 அருவிகளின் தொடர் ஆகும்.

அமைவிடம் 
தொம்மன்குத்து தொடுபுழாவிலிருந்து 18  கி.மீ. தொலைவில் அமைந்துள்ளது. இதன் அருகிலுள்ள நகரங்களான கரிமண்ணூர், வன்னப்புரம், உடும்பன்னூர் ஆகியவை கிட்டத்தட்ட 10 கி.மீ தொலைவில் உள்ளன.

மலையேற்றம் 
தொம்மன்குத்து அருவி காடுகளில் அமைந்துள்ள ஏழு படிகள் கொண்ட அருவியாகும். காடுகள் வழியாக 12 கி.மீ தொலைவுக்கு மலையேற்றம் சாத்தியமாகும்.

மேற்கோள்கள்

வெளி இணைப்புகள் 
 தொம்மக்குத்து அருவி, keralatourism.org
 தொம்மங்குத்து அருவி 
 தொம்மங்குத்துக்கு மலையேற்றம் 

இடுக்கி மாவட்டத்திலுள்ள அருவிகள்
Coordinates on Wikidata
அமிதாப்பச்சன் அருவி

அமிதாப்பச்சன் அருவி (Amitabh Bachchan Falls)(உண்மையான பெயர்: பீவ்மா அருவி) இந்தியாவின் சிக்கிம் மாநிலத்தில் மங்கன் மாவட்டத்தில் உள்ள இயும்தாங் பள்ளத்தாக்கினை சுங்தாங்குடன் இணைக்கும் சாலையில் உள்ளது. இதன் உயரத்தினை குறிக்கும் வகையில், பாலிவுட்டில் உயரமான நட்சத்திரம் அமிதாப்பச்சன் பெயரினை நினைவூட்டும் விதமாக அமிதாப்பச்சன் அருவி எனப் பெயரைப் பெற்றதாக நம்பப்படுகிறது.

இங்குச் சுற்றுலா செல்லும்போது இப்பகுதி சுற்றுலா அமைப்பாளர்கள் வாகன ஓட்டுநர்கள் இந்த அருவிக்குப் பயணிகளை அழைத்துச் செல்லும் இடங்களில் இதுவும் ஒன்று. சிக்கிமில் உள்ள பிற நீர்வீழ்ச்சிகளைப் போலவே, கூகிள் தேடலால் காட்டப்படும் சிக்கிம் அருவி படங்களுடன் இதுவும் வருவதால் சில குழப்பம் உள்ளது.

வெளி இணைப்புகள் 
 https://www.flickr.com/photos/d-40/5452492981/in/set-72157625947337063

மேற்கோள்கள் 

மங்கன் மாவட்டம்
இந்திய அருவிகள்
வங்காள தொண்டர் படை

வங்காள தொண்டர் படை (Bengal Volunteers) என்பது இந்தியாவின் பிரித்தானிய ஆட்சிக்கு எதிரான ஒரு மறைமுகப் புரட்சிகர குழுவாகும். இக்குழு 1928 இல் துவங்கியதிலிருந்து இந்தியா சுதந்திரம்  பெறும் வரை செயல்பட்டது .

ஆரம்பம் 
இந்திய தேசிய காங்கிரசின் 1928 கொல்கத்தா அமர்வின் போது சுபாஷ் சந்திரபோஸ் தன்னார்வலர்களின் குழுவை ஏற்பாடு செய்தார். இந்த குழு வங்காள தொண்டர் படை என்று பெயரிடப்பட்டது.  மேலும், மேஜர் சத்ய குப்தா தலைமையில் இருந்தது. சுபாஷ் சந்திரபோஸ் தானே பொது அதிகாரியாக இருந்தார்.  காங்கிரசின் கொல்கத்தா அமர்வு முடிந்ததும், வங்காள தொண்டர் படையினர் தங்கள் நடவடிக்கைகளைத் தொடர்ந்தனர். விரைவில், இது ஒரு செயலில் புரட்சிகர சங்கமாக மாற்றப்பட்டது.

செயல்பாடுகளும் குறிப்பிடத்தக்க உறுப்பினர்களும் 
வங்காள தொண்டர் படை 1930 களின் முற்பகுதியில் 'ஆபரேஷன் ஃப்ரீடம்' என்பதை தொடங்க முடிவு செய்தனர். முதன்மையாக வங்காளத்தின் வெவ்வேறு சிறைகளில் காவல் துறையினரின் அடக்குமுறைக்கு எதிர்ப்பு தெரிவித்தனர்.

ஆகத்து 1930 இல், டாக்காவில் உள்ள மருத்துவ பள்ளி மருத்துவமனையில் சேர்ந்திருந்த காவல்துறை தலைமை இயக்குநர் லோமான் என்பவரைக் கொல்ல புரட்சிகர குழு திட்டமிட்டது. ஆகத்து 29, 1930 அன்று, மருத்துவப் பள்ளியின் மாணவராக இருந்த பெனாய் பாசு, ஒரு பாரம்பரிய வங்காள உடையில் சாதாரணமாக உடையணிந்து, பாதுகாப்பை மீறி, நெருங்கிய இடத்தில் துப்பாக்கிச் சூடு நடத்தினார். லோமன் உடனடியாக இறந்தார். காவல் கண்காணிபாளர் ஹோட்சன் படுகாயமடைந்தார். பின்னர் பெனாய் பாசு டாக்காவிலிருந்து கொல்கத்தாவுக்கு தப்பிக்க முடிந்தது.

சிறைகளில் உள்ள கைதிகளை மிருகத்தனமாக நடத்துவதற்கு  சிறைச்சாலைத் தலைமை இயக்குநர் லெப்டினன்ட் கேர் என்.எஸ் சிம்ப்சன் அடுத்த இலக்கானார். கொல்கத்தாவில் உள்ள டல்ஹெளசி சதுக்கத்தில் உள்ள செயலக கட்டிடம் - எழுத்தாளர்கள் கட்டிடம் மீது தாக்குதல் நடத்துவதன் மூலம் அவரைக் கொல்ல மட்டுமல்லாமல், பிரித்தானிய அதிகாரப்பூர்வ வட்டாரங்களைத் தாக்கவும் புரட்சியாளர்கள் முடிவு செய்தனர்.

திசம்பர் 8, 1930 அன்று, பெனாய் பாசு, தினேஷ் குப்தா மற்றும் பாதல் குப்தா ஆகியோர் ஐரோப்பிய உடையில் உடையணிந்து எழுத்தாளர்கள் கட்டிடத்திற்குள் நுழைந்து சிம்ப்சனை சுட்டுக் கொன்றனர்.</ref>சுபாஷ் சந்திர போஸை சிறையில் தாக்கிய பிரித்தானிய ஐஜியை சுட்டுக்கொன்ற மூன்று இந்தியர்களின் தியாக வரலாறு</ref>

பிரித்தானிய காவலர்கள் துப்பாக்கிச் சூடு நடத்தத் தொடங்கினர். மூன்று இளம் புரட்சியாளர்களுக்கும் காவல்துறையினருக்கும் இடையில் ஒரு சிறிய துப்பாக்கிச் சண்டை நடந்தது. திவினம், பிரெண்டிஸ், நெல்சன் உள்ளிட்ட சில அதிகாரிகள் துப்பாக்கிச் சூட்டின் போது காயமடைந்தனர்.

விரைவில் காவலர்கள் இவர்களை சூழ்ந்தனர். இருப்பினும், மூவரும் தாங்கள் கைது செய்யப்படுவதை  விரும்பவில்லை. பாதல் பொட்டாசியம் சயனைடை எடுத்துக் கொண்டார். அதே நேரத்தில் பெனாய் மற்றும் தினேஷ் தங்களது சொந்த துப்பாக்கியால் சுட்டுக் கொண்டனர். பாதல் சம்பவ இடத்திலேயே இறந்தார். பெனாய் மருத்துவமனைக்கு கொண்டு செல்லப்பட்டார். அங்கு அவர் திசம்பர் 13, 1930 அன்று இறந்தார். ஆபத்தான காயத்திலிருந்து தினேஷ் உயிர் தப்பினார். அவர் குற்றம் சாட்டப்பட்டு விசாரணையின் முடிவில் எதிர்ப்பு நடவடிக்கைகள் மற்றும் கொலைக்காக தூக்கிலிடப்பட்டார்.

இவர்களைத் தவிர, 1930 களில் இந்திய சுதந்திரம் வரை வங்காள தொண்டர்களின் உறுப்பினர்கள் தீவிரமாக இருந்தனர், பிரித்தானிய இராச்சிய ஆட்சியிலிருந்து இந்தியாவை விடுவிப்பதற்கான காரணத்திற்காக தங்களை அர்ப்பணித்தனர்.

குறிப்புகள் 

இந்திய விடுதலைப் போராட்டம்
ந. பூலாம்பட்டி

ந. பூலாம்பட்டி (N. Poolampatty) இந்தியா நாடு, தமிழ்நாடு மாநிலம், திருச்சிராப்பள்ளி மாவட்டம், மணப்பாறை வட்டத்தில் உள்ள ஒரு ஊராகும்.

அமைவிடம்
இவ்வூர் மணப்பாறையிலிருந்து வடமேற்கில் சுமார் 14 கி.மீ தொலைவில் உள்ளது.

ஊர் - பெயர்க் காரணம்
ந. பூலாம்பட்டி என்னும் சொல்லில் "ந" என்னும் எழுத்து நல்லதம்பி என்பவரைக் குறிக்கும். இவர்தான் இந்த ஊரை உருவாக்கியவர் என்றும், இவ்வூரில் முதன் முதலில் குடியேறியவர் என்றும் வாய்மொழி தகவல்கள் மூலம் அறியமுடிகிறது.

பூலாச்செடிகள் அதிகம் இருப்பதால் இவ்வூர் பூலாம்பட்டி என அழைக்கப்படுகிறது.

ஊர் சிறப்புகள் 

நூலகம், 

புனித ஜான் தொடக்கப்பள்ளி,

அரசு மேல்நிலைப்பள்ளி,

இந்தியன் வங்கி, 

இந்தியன் வங்கி எ. டி. எம்,  

அஞ்சல் அலுவலகம்,    

சமுதாயக்கூடம், 

கூட்டுறவு வங்கி, 

கிராம நிர்வாக அலுவலகம், 

அரசு கால்நடை மருத்துவமனை, 

தனியார் மருந்து வங்கிகள், 

புனித ஸ்நாபக அருளப்பர் திருமண மண்டபம், 

புனித ஸ்நாபக அருளப்பர் ஆலயம் (sjbc.000webhostapp.com).

தொழில்கள்
ஆசிரியர்கள் அதிகம் உள்ள ஊர். வேளாண்மை (நெல், சோளம், கடலை, கம்பு, சிறுதானியங்கள் மற்றும் காய்கறிகள்) இவ்வூரில் முதல்நிலைத் தொழிலாகும். தொழிலாளர்கள் அதிகம் உள்ள ஊர்.

திருவிழாக்கள்
ஆண்டுதோறும் சூன் 24 ஆம் தேதி அன்று புனித ஸ்நாபக அருளப்பர் தேர்த்திருவிழா வெகு விமர்சையாக நடைபெறுகின்றது. 
தமிழ் மாதம் புரட்டாசி 14,15 ஆகிய தேதிகளில் வரும் வியாழக்கிழமை மாலையில் நல்லதம்பி ஐயா கல்லறைத் திருவிழா சமபந்தி அன்னதானத்தோடு நடைபெறுகின்றது.

மேற்கோள்கள்

திருச்சிராப்பள்ளி மாவட்டத்திலுள்ள கிராமங்கள்
கோவிந்தராசன் பத்மநாபன்

கோவிந்தராசன் பத்மநாபன் (Govindarajan Padmanaban)(பிறப்பு 20 மார்ச் 1938, சென்னை) என்பார் இந்திய உயிர்வேதியியலாளர் மற்றும் உயிரி தொழில்நுட்பவியலாளர் ஆவார். இவர் இந்திய அறிவியல் கழகத்தின் (ஐ.ஐ.எஸ்.சி) முன்னாள் இயக்குநராக இருந்தார். தற்போது ஐ.ஐ.எஸ்.சி.யில் உயிர் வேதியியல் துறையில் கெளரவ பேராசிரியராக பணியாற்றுகிறார். இவருக்கு அறிவியல் துறையில் ஆற்றிய வாழ்நாள் சாதனைகளுக்காக இந்திய அரசால் 2024 ஆம் ஆண்டில் முதன் முதலாக வழங்கப்படுகின்ற விஞ்யான் ரத்னா விருது வழங்கப்பட்டுள்ளது.

ஆரம்பகால வாழ்க்கை மற்றும் கல்வி 
பத்மநாபன் பொறியாளர்களின் குடும்பத்தினைச் சார்ந்தவர். இவர் தமிழ்நாட்டின் தஞ்சாவூர் மாவட்டத்தைச் சேர்ந்தவர். ஆனால் பெங்களூரில் குடியேறினார். பெங்களூரில் பள்ளிப்படிப்பை முடித்த பின்னர், பொறியியல் கல்லூரியில் சேர்ந்தார். பொறியியலில் அதிக ஆர்வமின்மை காரணமாகச் சென்னையில் உள்ள மாநிலக் கல்லூரியில் வேதியியலில் இளங்கலை பட்டம் பெற்றார். புது தில்லியில் உள்ள இந்திய வேளாண் ஆராய்ச்சி நிறுவனத்தில் மண் வேதியியலில் முதுகலைப் படிப்பையும், முனைவர் பட்ட ஆய்வினை 1966இல் பெங்களூரில் உள்ள இந்திய அறிவியல் கழகத்தில் ( ஐ.ஐ.எஸ்.சி ) உயிர் வேதியியலில் பெற்றார்.

ஆராய்ச்சி 
தனது ஆராய்ச்சியின் ஆரம்ப ஆண்டுகளில், இவர் கல்லீரலில் யூகாரியோடிக் மரபணுக்களின் வரிவடிவாக்க ஒழுங்குமுறையில் பணியாற்றினார். செல்களின் செயல்முறைகளில் பன்முகப் பங்கைத் தெளிவுபடுத்துவதில் ஆர்வம் காட்டினார். இவரது ஆய்வுக் குழுவினர் மலேரியா ஒட்டுண்ணியில் உள்ள ஹீம்-உயிரி உற்பத்தி வழி அமைவில் மருந்தின் தாக்கம் குறித்து ஆய்வு மேற்கொண்டனர். தடுப்பூசி வளர்ச்சியிலும் இவர் ஆர்வம் காட்டியுள்ளார். இவர்கள் குர்குமினின் மலேரியா எதிர்ப்புத் தன்மை மற்றும் கூட்டுச் சிகிச்சையில் இதன் செயல்திறனை ஆராய்ந்ததில் 2004ஆம் ஆண்டு வெற்றிபெற்றனர்.

விருதுகள் 

 அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் பரிசு (1983) [ மேற்கோள் தேவை ][ மேற்கோள் தேவை ]
 பத்மஸ்ரீ (1991) 
 பத்ம பூஷண் (2003) 
 தேசிய மருத்துவ அறிவியல் அகாடமியின் தேர்ந்தெடுக்கப்பட்ட பெல்லோஷிப் 
 விஞ்ஞான ரத்னா விருது (2024)

மேற்கோள்கள் 

 
 Search Results for author Padmanaban G on PubMed.

வெளி இணைப்புகள் 

பத்மசிறீ விருது பெற்ற அறிவியலாளர்கள்
இந்திய உயிர்வேதியியலாளர்கள்
1938 பிறப்புகள்
வாழும் நபர்கள்
மாநிலக் கல்லூரி மேனாள் மாணவர்கள்
சுலைமான் ஹமாத்

சுலைமான் ஹமாத் (பிறப்பு 1994 ஆம் ஆண்டு மே 19) ஓர் சவூதி அரேபிய ஜூடோ வீரர் ஆவார். இவர் 2016 கோடைகால ஒலிம்பிக்கில் ஆண்கள் 66 கிலோ எடை பிரிவில் போட்டியிட்டார். இதில் இவர் இரண்டாவது சுற்றில் டவடோர்ஜின் டெமர்காலெக் இடம் தோல்வியுற்றார். ஒலிம்பிக் போட்டியின் நாடுகளின் அணிவகுப்பில் சவூதி அரேபியாவின் கொடி ஏந்தினார்.

குறிப்புகள் 

வாழும் நபர்கள்
1994 பிறப்புகள்
சவூதி அரேபிய விளையாட்டு வீரர்கள்
திமிட்டர் இவனோவ் போபோவ்

திமிட்டர் இவனோவ் போபோவ் (Dimitar Ivanov Popov) பல்கேரியா நாட்டைச் சேர்ந்த கரிம வேதியியலாளர் ஆவார். 1894 ஆம் ஆண்டு அக்டோபர் மாதம் 13 ஆம் நாள் பிறந்த இவர் 1975 ஆம் ஆண்டு அக்டோபர் மாதம் 25 ஆம் நாள் வரை வாழ்ந்தார். பல்கேரிய அறிவியல் கழகத்தில் கல்வியாளராக இருந்தார்.
  
பேராசிரியர் தி. இவானோவ் இவரது குடும்பத்தின் பெயரான போபோவை விட தனது தந்தையின் பெயரான இவானோவ் என்ற பெயரால் நன்கு அறியப்படுகிறார்.

வேதியியல் வினையான இவானோவ் வினை  இவரது பெயரால் அழைக்கப்படுகிறது.

மேற்கோள்கள் 

1894 பிறப்புகள்
1975 இறப்புகள்
கரிம வேதியியலாளர்கள்
பல்கேரிய வேதியியலாளர்கள்
ப. வெ. ரா. ராவ்

பட்டக்கல் வெங்கண்ண ராகவேந்திர ராவ் என்பார் இந்திய அரசின் குடிமைப்பணி ஊழியர், எழுத்தாளர் மற்றும் இந்தியாவின் ஆறாவது பாதுகாப்பு செயலாளர் ஆவார். இவர் சீன-இந்தியப் போர் முடிவடைந்த நாளான 1962 நவம்பர் 21 அன்று பதவியேற்றார். இவர் ஏப்ரல் 3, 1965 வரை இந்த பதவியிலிருந்தார். சுதந்திரத்தின் பின்னர் இந்தியாவின் பாதுகாப்பு கொள்கை மற்றும் அமைப்பு,  சறுக்கல் இல்லாமல் பாதுகாப்பு  மற்றும் ரெட் டேப் மற்றும் ஒயிட் கேப் ஆகிய மூன்று புத்தகங்களை எழுதியுள்ளார்.  இவருக்கு இந்திய அரசு 1967ஆம் ஆண்டில் இந்தியாவின் இரண்டாவது மிக உயர்ந்த விருதான பத்ம விபூஷனை அவருக்கு வழங்கியது.

மேற்கோள்கள்

மேலும் படிக்க

வெளி இணைப்புகள் 

 
 
 

இந்திய அரசியல் எழுத்தாளர்கள்
பத்ம விபூசண் விருது பெற்றவர்கள்
கே. என். அனந்தபத்மநாபன்

கே.என்.அனந்தபத்மநாபன் Karumanaseri Narayanaiyer Ananthapadmanabhan (பிறப்பு: செப்டம்பர் 1969) ஒரு இந்திய முன்னாள் முதல் தரத் துடுப்பாட்ட வீரர் ஆவார்.  மாநிலத்தைச் சேர்ந்த கேரளா துடுப்பாட்ட அணி, தென் மண்டலம் மற்றும் இந்திய "ஏ" அணிளுக்காக விளையாடி உள்ளார். இவர் கேரள துடுப்பாட்ட அணியின் கேப்டனாக செயல்பட்டுள்ளார். மேலும் இந்திய உள்நாட்டு துடுப்பாட்டத்தில் மிகச்சிறந்த நேர்ச்சுழல் வீசுபவர்களில் ஒருவர் ஆவார். தற்ப்போது இவர் முதல் தரத் துடுப்பாட்டத்தில் நடுவராக செயல்படுகிறார். ரஞ்சி கேபப்பை மற்றும் இந்தியன் பிரீமியர் லீக் போட்டிகளிலும் நடுவராக செயல்படுகிறார்..  ஆகத்து 2020 இல் அனந்தபத்மநாபன் நடுவராக சிறப்பாக செயல்பட்டதன் காரணமாக பன்னாட்டு நடுவர்கள் குழுவுக்கு தேர்வு செய்யப்பட்டு பணியாற்றிவருகிறார்.

மேற்கோள்கள்

வெளி இணைப்புகள் 
 

இந்தியத் துடுப்பாட்ட நடுவர்கள்
இந்தியத் துடுப்பாட்டக்காரர்கள்
வாழும் நபர்கள்
1969 பிறப்புகள்
இராமாமிர்த செயராமன்

இராமாமிர்த செயராமன் (Ramamirtha Jayaraman) (10 அக்டோபர் 1937 - 14 ஏப்ரல் 2019  ) என்பவர் இந்திய மரபியலாளர் ஆவார். இவர் பாக்டீரியாவில் குறிப்பாக எஸ்செரிச்சியா கோலியில் மேற்கொண்ட ஆய்வுகளுக்காக நன்கு அறியப்பட்டவர். பாக்டீரியாவின் வரிவடிவாக்கத்த்இனை கட்டுப்படுத்துவது குறித்த இவரது ஆய்வுகள், இதில் துணை காரணிகளின் பங்களிப்பு மற்றும் ஆர்.என்.ஏ பாலிமரேசுடனான தொடர்புகளுக்குச் சான்றளிப்பதாக அறியப்படுகிறது. இவர் பேராசிரியராக மதுரை காமராஜர் பல்கலைக்கழகத்திலும்   மற்றும் விஞ்ஞானியாக டாடா அடிப்படை ஆராய்ச்சி நிறுவனத்திலும் பணியாற்றியுள்ளார். ஓய்வு பெற்ற பிறகு, மதுரை காமராசர் பல்கலைக்கழகத்தில் தகைசால் அறிவியலாளராக பணியாற்றினார்.  இவர் மூலக்கூறு மரபியலில் ஆய்வக கையேடு ஒன்றினையும் மற்றும் பல துண்டுப்பிரசுரங்களையும் மற்றும் ஆய்வுக் கட்டுரைகளையும் எழுதியுள்ளார். பப்மெட், மருத்துவ ஆவணங்களின் இணைய தரவகத்தில் இவரது ஆய்வுகள் சுமார் 59 பட்டியலிடப்பட்டுள்ளது.  அறிவியல் ஆராய்ச்சிக்காக இந்திய அரசின் அறிவியல் மற்றும் தொழிலக ஆய்வு மன்றம், உயிரியல் அறிவியல் பிரிவில் 1982ஆம் ஆண்டில், மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நகர் பரிசை விருதினை வழங்கியது.

செயராமன் அவர்கள்  2019ஆம் ஆண்டு ஏப்ரல் 13ஆம் நாளன்று காலமானார்.

மேற்கோள்கள் 

தமிழக அறிவியலாளர்கள்
2019 இறப்புகள்
1937 பிறப்புகள்
இந்திய உயிரியலாளர்கள்
சாந்தி ஸ்வரூப் பட்நாகர் விருது பெற்றவர்கள்
இந்திரானா

இந்திரானா (Indirana) என்பது தவளைகள் குடும்பத்தில் (ராணிசாலிடே) உள்ள பேரினம் ஒன்றாகும்.  இந்த பேரினத் தவளைகள் அனைத்தும் இந்தியாவின் மேற்குத் தொடர்ச்சி மலையில் மட்டுமே காணப்படுகின்றன. இவை சில நேரங்களில் இந்தியத் தவளைகள் என்ற பொதுவான பெயரில் அறியப்படுகின்றன. அதேசமயம் இந்த தவளை இனங்களின் மூதாதை குடும்பத்தின் உறுப்பினர்கள் "பாய்ச்சல் தவளைகள்" எனப்படுகின்றன. 

கிட்டத்தட்ட 50 மில்லியன் ஆண்டுகளுக்கு முன்பு மற்ற எல்லா தவளைகளிலிருந்தும் இத்தவளைகள் விலகி தனிப்பேரினமான இந்திரானா தோன்றியுள்ளன. இதில் இந்திரானா குன்டியா என்ற சிற்றினம் "சிறந்த 100 பரிணாம அடிப்படையில்  வேறுபட்ட, உலகளவில் ஆபத்தான நீரி நில வாழ்வனவற்றில் ஒன்றாக" கருதப்படுகிறது.

விளக்கம் 
இந்திரானா பேரினத்தினைச் சார்ந்த சிற்றினங்கள் அனைத்தும் மெல்லிய உடலுடன் கூடிய சிறிய வகைத் தவளைகள் ஆகும். இவை பொதுவாக இலைக் குப்பை அல்லது அதன் அருகிலுள்ள நீரோடைகளில் காணப்படுகின்றன. தலைப்பிரட்டை பின்னங்கால்கள் மற்றும் செதில்களற்ற வாலுடன் உள்ளது. இவை அச்சுறுத்தல்களிலிருந்து தப்பிக்கக் குதித்துச் செல்கின்றன.

வகைபிரித்தல் 
பாரம்பரிய வகைப்படுத்துதலில் இப்பேரினம் ராணிடேயின் உட்குடும்பமான ராணிக்லினேயில் வைக்கப்பட்டது. இதனுடன் நேனோப்ரைசு மற்றும் நிக்டிபேட்ரகசு பேரினங்களும் உள்ளன. ராணிக்லினே, நிக்டிபேட்ராசிடே குடும்பத்தின் கீழும் வைக்கப்படுகிறது. டாரல் ஆர். ஃப்ரோஸ்ட் மற்றும் பலர். (2006) இவற்றை பெட்ரோபெடிடிடே குடும்பத்திற்குள் வைத்தனர்.

இனங்கள் 
புதிய இனங்கள் இன்னும் கண்டுபிடிக்கப்பட்டு வருகின்றன: இந்திய மாநிலமான கோவாவில் உள்ள நேத்ராவல்லி வனவிலங்கு சரணாலயத்தில் இந்திரானா சேலிகாரி கண்டுபிடிக்கப்பட்டு ஜூலை 2015ன் பிற்பகுதியில் விவரிக்கப்பட்டது.  இந்திரானா பேரினத்தில் பின்வரும் சிற்றினங்கள் அங்கீகரிக்கப்பட்டுள்ளன: 

 இந்திரானா பெடோமி (குந்தர், 1876)
 இந்திரானா பத்ராய் கார்க் மற்றும் பிஜு, 2016
 இந்திரானா பிராச்சிடார்சஸ் (குந்தர், 1876)
 இந்திரானா சிரவாசி பத்யே , மோடக், மற்றும் தஹானுகர், 2014
 இந்திரானா துபோசி தஹானுகர் , மோடக், கிருதா, பெயர், பத்யே, மற்றும் மோலூர், 2016
 இந்திரானா குண்டியா (டுபோயிஸ், 1986)
 இந்திரானா லெய்தி (பவுலெங்கர், 1888)
 இந்திரானா லாங்கிக்ரஸ் (ராவ், 1937)
 இந்திரானா பரமக்ரி கார்க் மற்றும் பிஜு, 2016
 இந்திரானா சேல்ல்காரி மோடக், தஹானுகர், மற்றும் பாத்தியே, 2015
 இந்திரானா சரோஜம்மா தஹானுகர் , மோடக், கிருதா, பெயர், பத்யே, மற்றும் மோலூர், 2016
 இந்திரானா செமிபல்மாடா (பவுலெங்கர், 1882)
 இந்திரானா டைசோனி தஹானுகர் , மோடக், கிருதா, பெயர், பத்யே, மற்றும் மோலூர், 2016
 இந்திரானா யாதேரா தஹானுகர் , மோடக், கிருதா, பெயர், பதீ, மற்றும் மோலூர், 2016

மேற்கோள்கள் 

தவளைகள்
முதுகெலும்பிகள்
இந்திய உயிரினங்கள்
நீர்நில வாழ்வனப் பேரினங்கள்
குகைவாழ் தவளை

குகை வாழ் தவளை (cave-dwelling frog) என்பது ரானோய்டே கேவர்னிகோலா என்ற சிற்றினத்தினைக் குறிக்கின்றது. இது பெலோட்ரியாடிடே குடும்பத்தில் உள்ள ஓர் தவளை இனமாகும். இத்தவளைகள் ஆத்திரேலியாவில் மட்டுமே காணப்படுகின்றன. இதனுடைய வாழ்விடங்கள் மிதவெப்பமண்டல அல்லது வெப்பமண்டல உலர் புதர்க்காடுகள், மிதவெப்பமண்டல அல்லது வெப்பமண்டல வறண்ட தாழ்நில புல் வெளிகள், ஆறுகள், பாறை பகுதிகள், உள்நாட்டுச் சுண்ணாம்புக் கரடு, குகைகள் முதலியன.

ஆதாரங்கள் 

 

தவளைகள்
குர்பக்‌ஷ் சிங் தில்லான்

குர்பாக் சிங் தில்லான் (Gurbaksh Singh Dhillon) (18 மார்ச் 1914   - 6 பிப்ரவரி 2006) இவர் இந்திய தேசிய இராணுவத்தில்  ஓர் அதிகாரியாக இருந்தார். இவர் "மாட்சிமை தாங்கிய பிரித்தானியப் பேரரசருக்கு எதிராக போர் தொடுத்தார்" என்று குற்றம் சாட்டப்பட்டார். ஜெனரல் ஷா நவாஸ் கான் மற்றும் பிரேம் குமார் சாகல் ஆகியோருடன், 1945 நவம்பர் 5 ஆம் தேதி செங்கோட்டையில் தொடங்கிய ஐ.என்.ஏ விசாணைகளில் இரண்டாம் உலகப் போரின் முடிவில் அவர் விசாரணைக்கு உட்படுத்தப்பட்டார். இந்திய சுதந்திர பேச்சுவார்த்தைகளில் இவரும் முக்கிய பங்கு வகித்தார்.

ஆரம்ப கால வாழ்க்கை

குழந்தைப் பருவம் 
இவர், 1914 ஆம் ஆண்டு மார்ச் 18 ஆம் தேதி ஆல்கானில் தில்லன் ஜாட் குடும்பத்தில் பிறந்தார். பேரரசர் 8 வது ஜார்ஜின் சொந்தக் குதிரைப் படையில் கால்நடை அறுவை சிகிச்சை நிபுணராகப் பணியாற்றிய சர்தார் தகர் சிங்கின் நான்காவது குழந்தையாவர்.

கல்வி 
இவரது ஆரம்பக் கல்வி  சாங்கா மங்கா அரசு ஆரம்பப் பள்ளியில் இருந்தது. 4 ஆம் வகுப்பு தேர்ச்சி பெற்ற பின்னர் பல பள்ளிகளில் பயின்றார். 

இந்த காலகட்டத்தில் இவர் பல்வேறு மதங்களினால் ஈர்க்கப்பட்டதனால் இவரை ஒரு மதச்சார்பற்ற நபராக மாற்றியது. இவர் பாரத சாரண சாரணிய இயக்க உறுப்பினராக இருந்தார். இவருக்கு பாரசீகம், உருது, இந்தி, பஞ்சாபி மற்றும் ஆங்கிலம் போன்ற மொழிகளில் பேசத் தெரிந்திருந்தது

1931 ஆம் ஆண்டில், மோன்ட்கோமரியின் தயானந்த் ஆங்கிலோ வெர்னாகுலர் உயர்நிலைப் பள்ளியில் பட்டம் பெற்றார். பின்னர், ராவல்பிண்டியின் கார்டன் மிஷன் கல்லூரியில் அறிவியல் பீடத்தில் சேர்ந்தார்.

இராணுவ வாழ்க்கை

இராணுவப் பட்டியல் 
இவரது தந்தையின் நண்பரான ஜே.எஃப்.எல் டெய்லர், இவரை ஒரு சிப்பாயாக இந்திய ராணுவத்தில் சேரவும், இவரது கல்வியை மேலும் மேம்படுத்தவும் பரிந்துரைத்தார். இவர் மே 29, 1933 அன்று 10/14 வது பஞ்சாப் படைப்பிரிவின் பயிற்சி பட்டாலியனில் சேர்ந்தார். மாதத்திற்கு பதினைந்து ரூபாய் ஊதியம் பெற்றார். இவர் தனது பயிற்சியை மார்ச் 1934 முதல் வாரத்தில் முடித்தார்.

சூன் 1936 இல், தேராதூனில் உள்ள இந்திய ராணுவ அகாடமியின் நோவ்காங்கின் கிட்ச்னர் கல்லூரியில் பயிற்சிக்கு தேர்வு செய்யப்பட்டார்.

சொந்த வாழ்க்கை
தில்லன் 1928 இல் தனது பதினான்கு வயதில் பசந்த் கவுர் என்பவரை மணந்தார். இவர்களின் முதல் குழந்தை, அமிர்தா, ஏப்ரல் 15, 1947 அன்று சிம்லாவில் பிறந்தார். அமிர்தா பதினொரு ஆண்டுகள் பனஸ்தாலி வித்யாபீடத்தில் படித்தார், பின்னர் மருத்துவரானார். இவர்களுக்கு மேலும், அமர்ஜித் மற்றும் சர்வ்ஜித் என்ற இரண்டு மகன்கள் இருந்தனர், அவர்கள் இருவரும் ஹடோத் சிவ்புரியில் குடியேறினர். இவரது மனைவி 1968 மார்ச் 19 அன்று சிவபுரியில் காலமானார்.

இறப்பு 
தனது வாழ்நாளின் கடைசி நாட்களில் மத்திய பிரதேசத்தின் சிவ்புரி மாவட்டத்தில் வாழ்ந்துவந்த இவர்,  குவாலியரில் உள்ள ஜே.ஏ. மருத்துவமனையில் 2006 பிப்ரவரி 6 அன்று இறந்தார்.

அங்கீகாரம் 
 1998 ஏப்ரல் 12 அன்று இந்தியக் குடியரசுத் தலைவர், கே. ஆர். நாராயணன் அவர்களால் இவருக்கு பத்ம பூசண் விருது வழங்கப்பட்டது. 
 இந்திய விடுதலைக்கு இவரது பங்களிப்பை நினைவுகூரும் வகையில் இந்திய அஞ்சல்துறை 1997 இல் ஒரு முத்திரையை வெளியிட்டது.

மேற்கோள்கள் 

பத்மசிறீ விருது பெற்ற குடிமைப் பணி அதிகாரிகள்
இந்தியப் புரட்சியாளர்கள்
2006 இறப்புகள்
1914 பிறப்புகள்
சத்யாத்ம தீர்த்தர்

சத்யாத்ம தீர்த்தர் (Satyatma Tirtha) இவர் ஓர் இந்திய இந்து மதத் தத்துவவாதியும், குருவும், ஆய்வாளரும், ஆன்மீகத் தலைவரும், துறவியும், தென்னிந்தியாவில் துவைத வேதாந்தத்திற்கு அர்ப்பணிக்கப்பட்ட ஒரு மடமான உத்திராதி மடத்தின் தற்போதைய தலைவருமாவார்.  துவைதத் தத்துவத்திற்கு புத்துயிர் அளித்தவரான மத்துவாச்சாரியருக்குப் பிறகு இவர் உத்திராதி மடத்தின் 42 வது தலைவராவார்.  மேலும், இவர் விஸ்வ மத்வ மகா பரிஷத் என்பதையும் நிறுவியுள்ளார்.

ஆரம்ப கால வாழ்க்கை 
இவர்,1973 ஆம் ஆண்டு மார்ச் 8 ஆம் தேதி பண்டிட் ரங்காச்சார்யா குட்டல் மற்றும் கே.எஸ். ருக்மாபாய் ஆகியோருக்கு இந்தியாவின் மகாராட்டிராவின் மும்பையில் சர்வஜனர் என்ற பெயரில் பிறந்தார்.    பண்டிட் ரங்காச்சார்யர் சத்யப்பிரமோதா தீர்த்தரின் மகன் பர்வராமன் (சன்னியாச ஒழுங்கிற்கு முந்தைய பெயர்) ஆவார்.

சன்னியாசம் 
இவர் தனது 23 வயதில், 24 ஏப்ரல் 1996 அன்று சத்தியப்பிரமோத தீர்த்தரின் முன்னிலையில் திருக்கோயிலூர் (தமிழ்நாடு) இரகோத்தம தீர்த்த பிருந்தாவனத்தில் பிரம்மச்சரியதிலிருந்து சந்நியசியானர்.  இவருக்கு சத்யாத்ம தீர்த்தர் என்ற பெயரிடப்பட்டது. இவர் பிரம்மச்சாரியாக இருந்து நேரடியாக சன்யாசத்தைப் பெற்றதால் அபிநவ ரகோத்தமா தீர்த்தர் என்றும் அழைக்கப்படுகிறார்  இவ்வாறு நேரடியாக சந்நியாசம் பெற்ற மடத்தின் இரண்டாவது தீர்த்தராவார்.

சமுதாயப் பொறுப்பு 
இவர், உத்திராதி மடத்தின் மூலம், நீர் சேகரிப்பு மற்றும் மேலாண்மை நிபுராண, இந்தியாவின் நீர் மனிதனும்,  ரமோன் மாக்சேசே விருததினை வென்றவருமான ராஜேந்திர சிங்  என்பவரை நீர் பாதுகாப்பு மற்றும் பிற தலைப்புகளில் சொற்பொழிவு செய்ய ஊக்குவித்தார். மடத்தின் மூலமாக, விஸ்வ மத்வ மகா பரிஷத்துடன் இணைந்து, ஒவ்வொரு ஆண்டும் தேவைப்படும் மாணவர்களுக்கு ரூ .5.00 லட்சம் (சுமார் 10,000 அமெரிக்க டாலர்) உதவி செய்வதில் இவர் முக்கிய பங்கு வகிக்கிறார்.

வெள்ள நிவாரணம் 
2009 வெள்ளத்தின் போது  பாதிக்கப்பட்ட பெல்லாரி, பிஜாப்பூர், ராய்ச்சூர் மற்றும் பாகல்கோட் மாவட்டங்களுக்கு நிவாரணப் பொருட்களை வழங்கியுள்ளார். மேலும் வெள்ளத்தில் வீடுகளை இழந்தவர்களுக்கு 100 குறைந்த கட்டண வீடுகளை நிர்மாணிக்க நடவடிக்கை எடுத்தார். கிராமத்தின் ஒருங்கிணைந்த வளர்ச்சிக்காக கர்நாடகாவின் ராய்ச்சூரில் உள்ள  கிராமத்தையும் இவர் ஏற்றுக்கொண்டார்  .

ஆன்மீக சொற்பொழிவுகள் 
இவரது ஆன்மீக சொற்பொழிவுகள்  பெரிய கூட்டங்களை ஈர்க்கின்றன. முக்கியமாக மத்துவாச்சார்யரைப் பின்பற்றுபவர்களிடமிருந்து, அவர் வேத பாடங்கள் பற்றிய பேச்சுகளில் நிபுணத்துவம் பெற்றவர். பெங்களூரு, குல்பர்கா, மல்கெடா, உடுப்பி, ராஜமன்றி,  ஐதராபாத், புனே, ராய்ச்சூர், தார்வாடு மற்றும் சென்னை போன்ற பல இடங்களில் ஆன்மீக சொற்பொழிவுகளை வழங்கியுள்ளார். ஆளுமை மேம்பாட்டுத் திட்டங்களையும் நடத்திய இவர் ஆளுமை மேம்பாடு, மதம் மற்றும் தத்துவம் போன்ற தலைப்புகளில் பல புத்தகங்களை எழுதியுள்ளார். உத்திரதி மடத்தின் தற்போதைய தலைவரான இவர், மற்ற ஆசிரியர்களையும் மத அனுபவங்கள் குறித்த புத்தகங்களை எழுத ஊக்குவித்துள்ளார்.

மேலும் காண்க 

 துவைத வேதாந்தம்
 உத்திராதி மடம்

மேற்கோள்கள்

நூலியல்

வெளி இணைப்புகள் 
 Official website of Uttaradi Math
 Dheemahi (English)

1973 பிறப்புகள்
வாழும் நபர்கள்
பக்தி இயக்கம்
வைணவ சமயம்
இந்து மெய்யியலாளர்கள்